CELEX: 
Language: mt
Date: 2014-07-16 00:00:00
Title: REGOLAMENT TA’ DELEGA TAL-KUMMISSJONI (UE) Nru .../... dwar il-kundizzjonijiet għall-klassifikazzjoni mingħajr ittestjar ta' pannelli b'bażi tal-injam taħt EN13986 u panelli u kisi tal-injam mastizz taħt EN14915 fir-rigward tal-kapaċità ta' protezzjoni min-nar tagħhom, meta jintużaw biex jgħattu ħitan u soqfa

MEMORANDUM TA’ SPJEGAZZJONI
            
            
               1.IL-KUNTEST TAL-ATT DELEGAT
            
            
               Ir-Regolament (UE) Nru 305/2011 tal-Parlament Ewropew u tal-Kunsill tad-9 ta’ Marzu 2011 li jistabbilixxi kundizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE
                  1
               , jipprevedi li l-manifatturi tal-prodotti għall-bini ma għandhomx ikunu suġġetti għal piżijiet u spejjeż amministrattivi żejda.  Speċifikament, kif previst fl-Artikolu 28 tar-Regolament (UE) Nru 305/2011, il-Kummissjoni għandha tagħżel l-inqas sistema oneruża għall-valutazzjoni u l-verifika tal-kostanza tal-prestazzjoni, li fl-istess ħin tista' tissodisfa l-bżonnijiet tas-saħħa, is-sikurezza u l-ambjent b'mod xieraq.
            
            
               Barra minn hekk, ir-Regolament (UE) Nru 305/2011 jagħraf żewġ alternattivi ewlenin biex jiġu stabbiliti klassijiet ta’ prestazzjoni relatati mal-karatteristiċi essenzjali tal-prodotti għall-bini. Skont l-Artikolu 27(1), dan jista’ jsir permezz ta’ atti delegati tal-Kummissjoni, filwaqt li l-Artikolu 27(2) jippermetti l-użu ta’ standards armonizzati għal dan l-għan. 
            
            
               Meta l-prestazzjoni ta’ ċerti prodotti għall-bini tkun diġà murija b'mod suffiċjenti minn riżultati stabbli ta’ testijiet jew minn dejta eżistenti oħra, il-manifattur għandu jitħalla, skont kundizzjonijiet li għad iridu jiġu speċifikati, jiddikjara ċerta klassi ta’ prestazzjoni mingħajr ma jsir ittestjar jew aktar ittestjar tal-prodotti. Tali proċedura simplifikata għandha l-istess għan li tevita piżijiet u spejjeż amministrattivi żejda.  Dan kien previst fl-Artikolu 27(5) u l- Artikolu 36(1)(a) tar-Regolament (UE) Nru 305/2011.
            
            
               Id-Deċiżjoni tal-Kummissjoni 2000/367/KE
                  2
                stabbiliet sistema ta’ klassijiet Ewropea rigward il-kapaċità ta' protezzjoni min-nar bħala reżistenza għan-nar tal-prodotti għall-bini, ibbażata fuq metodi ta' ttestjar Ewropej u livelli ta’ rendiment espliċiti. 
            
            
               Pannelli b'bażi tal-injam koperti minn EN 13986 u pannelli u kisi tal-injam mastizz koperti minn EN 14915, kollha użati biex jgħattu ħitan u soqfa, urew li għandhom prestazzjoni stabbli u prevedibbli fir-rigward tal-kapaċità tagħhom ta' protezzjoni min-nar bħala reżistenza għan-nar, meta dawn jissodisfaw ċerti kundizzjonijiet. Din il-konklużjoni kienet ibbażata fuq diversi rapporti ta' testijiet u klassijiet miġbura u kkompilati mill-industrija u l-esperti kkonsultati. Għal din ir-raġuni, il-kapaċità ta' protezzjoni min-nar ta’ dawn il-prodotti tista' titqies, mingħajr il-ħtieġa għal aktar ittestjar, għall-ilħuq ta’ ċerti klassijiet ta’ prestazzjoni, kif definit fis-sistema ta’ klassijiet Ewropea msemmija hawn fuq, meta dawn huma użati biex jgħattu ħitan u soqfa.  
            
            
               Għalhekk, l-abbozz ta’ Regolament propost mill-industrija tal-bini jistabbilixxi l-kundizzjonijiet għall-użu ta’ dawn il-proċeduri simplifikati biex jiddeterminaw il-prestazzjoni fir-rigward tal-kapaċità ta' protezzjoni min-nar ta’ panelli b’bażi tal-injam li jaqgħu fl-ambitu ta’ EN 13986 u pannelli u kisi tal-injam mastizz li jaqgħu fi ħdan l-ambitu ta’ EN 14915.
            
            
               Għalhekk, l-abbozz tar-Regolament se jnaqqas il-piżijiet u l-ispejjeż mġarrba mill-manifatturi ta' pannelli b’bażi tal-injam u pannelli u kisi tal-injam mastizz, minħabba li mhux se jibqa’ meħtieġ li l-prodotti koperti mill-abbozz tar-Regolament jiġu ttestjati għall-kapaċità tagħhom ta' protezzjoni min-nar. Ir-riżultat se jkun iż-żieda ġenerali fl-effiċjenza u l-kompetittività tal-industrija tal-bini kollha kemm hi.
            
            
               2.IL-KONSULTAZZJONIJIET QABEL L-ADOZZJONI TAL-ATT
            
            
               L-abbozz tal-att inizjalment ġie mħejji bħala Deċiżjoni ta’ Implimentazzjoni tal-Kummissjoni, ibbażata fuq id-Direttiva tal-Kunsill 89/106/KEE (Direttiva dwar il-prodotti għall-bini). Ġie sottomess għall-opinjoni tal-Kumitat Permanenti għall-Bini, skont il-proċeduri previsti fl-Artikolu 20 tad-Direttiva 89/106/KEE, u kien appoġġjat b’unanimità mill-Istati Membri preżenti (304 voti). L-Assoċjazzjoni Ewropea tal-Kummerċ Ħieles (EFTA) u l-industrija tal-prodotti għall-bini wkoll appoġġaw l-abbozz tad-Deċiżjoni. F’dan il-kuntest, l-abbozz tad-Deċiżjoni ntbagħat debitament lill-Parlament Ewropew, li ma fformula l-ebda kumment dwaru.
            
            
               Qabel ma ġie adottat l-abbozz tad-Deċiżjoni, ir-Regolament (UE) Nru 305/2011 daħal fis-seħħ b’mod sħiħ u ħassar id-Direttiva 89/106/KEE. Għalhekk, ġiet imħejjija verżjoni riveduta tal-abbozz tal-att legali biex tikkorrispondi għad-domandi proċedurali tar-Regolament (UE) Nru 305/2011 u biex tkun soġġetta għal konsultazzjoni skont id-dispożizzjonijiet tiegħu bħala att iddelegat. Madankollu, l-aspetti tekniċi tagħha li jidhru fl-Anness jibqgħu l-istess. 
            
            
               B’mod partikolari, l-abbozz tar-Regolament ġie sottomess għal konsultazzjoni bil-miktub minn esperti. Qabel din il-konsultazzjoni, l-Istati Membri kollha ngħataw l-opportunità li jaħtru esperti biex jipparteċipaw fiha. Minbarra dawn l-esperti, partijiet interessati esterni oħra wkoll ġew inklużi u kkonsultati. Id-dokumenti rilevanti għal dawn il-konsultazzjonijiet bil-miktub intbagħtu lill-Parlament Ewropew u lill-Kunsill fl-istess waqt, kif previst fil-Ftehim Komuni dwar l-atti delegati.
            
            
               L-osservazzjonijiet ippreżentati matul il-konsultazzjonijiet kollha preċedenti ġew ikkunsidrati waqt it-tħejjija tal-verżjoni finali tal-abbozz ta’ dan l-att għall-konsultazzjoni bejn is-servizzi.
            
            
               3.ELEMENTI ĠURIDIĊI TAL-ATT DELEGAT
            
            
               Skont l-Artikolu 27 tar-Regolament (UE) Nru 305/2011, jistgħu jiġu stabbiliti klassijiet ta’ prestazzjoni relatati mal-karatteristiċi essenzjali tal-prodotti għall-bini.
            
            
               Barra minn hekk, skont l-Artikolu 27(5), il-Kummissjoni tista’ tistabbilixxi l-kundizzjonijiet li fihom il-prodott għall-bini għandu jitqies li jilħaq ċerta klassi ta’ prestazzjoni mingħajr ma jsir ittestjar jew aktar ittestjar, sabiex jiġi evitat ittestjar żejjed ta’ prodotti għall-bini li l-prestazzjoni tagħhom ġiet diġà murija b'mod suffiċjenti minn riżultati stabbli ta’ testijiet jew dejta oħra eżistenti.
            
            
               Dawn il-kundizzjonijiet għandhom għalhekk jiġu sodisfatti meta manifattur jixtieq ibiddel l-ittestjar tat-tip tal-prodott tiegħu b'dawn il-livelli jew il-klassijiet ta’ prestazzjoni, kif stipulat fl-Artikolu 36(1)(a) tar-Regolament (UE) Nru 305/2011.
            
            
               Is-sistema ta' klassifikazzjoni Ewropea stabbilita bid-Deċiżjoni tal-Kummissjoni 2000/367/KE, fir-rigward tal-kapaċità ta' protezzjoni min-nar bħala reżistenza għan-nar tal-prodotti għall-bini, hija applikabbli għal pannelli b'bażi tal-injam koperti mill-istandard armonizzat EN 13986, kif ukoll għal pannelli u kisi tal-injam mastizz koperti mill-istandard armonizzat EN 14915.
            
         
         
            
               Skont il-konsultazzjonijiet imwettqa, il-kapaċità ta' protezzjoni min-nar tal-pannelli b’bażi tal-injam u l-pannelli u l-kisi tal-injam mastizz fi ħdan il-klassijiet stipulati bid-Deċiżjoni 2000/367/KE hija stabbilita sewwa. Għal din ir-raġuni, il-kapaċità ta' protezzjoni min-nar ta’ dawn il-prodotti tista' titqies, mingħajr il-ħtieġa għal aktar ittestjar, għall-ilħuq ta’ ċerti klassijiet ta’ prestazzjoni, kif definit fis-sistema ta’ klassifikazzjoni Ewropea msemmija hawn fuq, meta dawn jintużaw biex jgħattu ħitan u soqfa.
            
            
               L-abbozz tar-Regolament huwa konformi mal-prinċipju tal-proporzjonalità. Bħala riżultat dan itaffi ċerti obbligi previsti mir-Regolament (UE) Nru 305/2011, dwar l-ittestjar ta’ prodotti li jaqgħu fil-kamp ta' applikazzjoni tiegħu.
            
            
               REGOLAMENT TA’ DELEGA TAL-KUMMISSJONI (UE) Nru .../...
            
            
               ta’ 16.7.2014
            
            
               dwar il-kundizzjonijiet għall-klassifikazzjoni mingħajr ittestjar ta' pannelli b'bażi tal-injam taħt EN13986 u panelli u kisi tal-injam mastizz taħt EN14915 fir-rigward tal-kapaċità ta' protezzjoni min-nar tagħhom, meta jintużaw biex jgħattu ħitan u soqfa
            
            
               (Test b'rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kundizzjonijiet armonizzati għall-kumerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE
                  3
               , u b'mod partikolari l-Artikolu 27(5) tagħha,
            
            
               Billi:
            
            
               (1)Fid-Deċiżjoni tal-Kummissjoni 2000/367/KE
                  4
               ġiet adottata sistema għall-klassifikazzjoni tal-prestazzjoni ta’ prodotti għall-bini, xogħlijiet ta’ bini u partijiet minnhom fir-rigward tar-reżistenza tagħhom għan-nar. Pannelli b'bażi tal-injam koperti mill-istandard armonizzat EN 13986, kif ukoll pannelli u kisi tal-injam mastizz koperti mill-istandard armonizzat EN 14915, huma fost il-prodotti għall-bini li għalihom tapplika dik id-Deċiżjoni.
            
            
               (2)Testijiet urew li dawk il-prodotti għandhom prestazzjoni stabbli u prevedibbli dwar il-kapaċità ta' protezzjoni min-nar meta jintużaw biex jgħattu ħitan u soqfa, dment li l-prodotti jkunu jissodisfaw ċerti kundizzjonijiet rigward id-densità tal-injam u l-ħxuna tal-pannelli u l-kisi. 
            
            
               (3)Pannelli b'bażi tal-injam koperti mill-istandard armonizzat EN 13986 u pannelli u kisi tal-injam mastizz koperti mill-istandard armonizzat EN 14915 għandhom għalhekk jitqiesu li jissodisfaw l-klassijiet ta' prestazzjoni għall-kapaċità ta' protezzjoni min-nar stabbiliti fid-Deċiżjoni 2000/367/KE dwar dawk il-kundizzjonijiet, mingħajr ma jinħtieġ aktar ittestjar,
            
            
               ADOTTAT DAN IR-REGOLAMENT:
            
            
               Artikolu 1
            
            
               Pannelli b'bażi tal-injam koperti mill-istandard armonizzat EN 13986 u pannelli u kisi tal-injam mastizz koperti mill-istandard armonizzat EN 14915 li jissodisfaw il-kundizzjonijiet stabbiliti fl-Anness għandhom jitqiesu li jissodisfaw il-klassijiet ta’ prestazzjoni indikati fl-Anness mingħajr ittestjar, meta jintużaw għal kisi ta' ħitan u soqfa. 
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmula fi Brussell, 16.7.2014
            
         
         
            
               
                     Għall-Kummissjoni
               
               
                     Il-President
                     José Manuel BARROSO
               
            
         
         
            
                  
                     (1)
                  
                        ĠU L 88, 4.4.2011, p. 5.
               
               
                  
                     (2)
                  
                        ĠU L 133, 6.6.2000, p. 26.
               
               
                  
                     (3)
                  
                        ĠU L 88, 4.4.2011, p. 5.
               
               
                  
                     (4)
                  
                        Id-Deċiżjoni tal-Kummissjoni 2000/367/KE tat-3 ta' Mejju 2000 li timplimenta d-Direttiva tal-Kunsill 89/106/KEE fir-rigward tal-klassifika ta' reżistenza għan-nar ta' prodotti għall-bini, xogħlijiet ta' bini u xi partijiet minnhom (ĠU L 133, 6.6.2000, p. 26).
               
            
      
    ---documentbreak--- 
      
         
         
            
               ANNESS
            
            
            
                     
                        Prodott 2)
                     
                  
                  
                     
                        Standard tal-prodott EN
                     
                  
                  
                     
                        Dettalji tal-prodott 3)
                     
                  
                  
                     
                        Densità medja minima (kg/m3)
                     
                  
                  
                     
                        Ħxuna minima (mm)
                     
                  
                  
                     
                        Klassi K1)
                        
                  
               
                     
                        Ħardbord
                     
                  
                  
                     
                        EN 13986
                     
                  
                  
                     
                        Bi u mingħajr mudullun u buvett 5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 10 4)
                     
                  
               
                     
                        OSB
                     
                  
                  
                     
                        EN 13986
                     
                  
                  
                     
                        Bi u mingħajr mudullun u buvett 6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 4)
                     
                  
               
                     
                        Particleboard
                     
                  
                  
                     
                        EN 13986
                     
                  
                  
                     
                        B'mudullun u buvett 7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 3)
                     
                  
               
                     
                        Particleboard
                     
                  
                  
                     
                        EN 13986
                     
                  
                  
                     
                        Bi u mingħajr mudullun u buvett 6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Triplaj
                     
                  
                  
                     
                        EN 13986
                     
                  
                  
                     
                        Bi u mingħajr mudullun u buvett 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Pannelli tal-injam mastizz
                     
                  
                  
                     
                        EN 13986
                     
                  
                  
                     
                        Bi u mingħajr mudullun u buvett 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Particleboard
                     
                  
                  
                     
                        EN 13986
                     
                  
                  
                     
                        B'mudullun u buvett 8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        OSB
                     
                  
                  
                     
                        EN 13986
                     
                  
                  
                     
                        B'mudullun u buvett 8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Triplaj
                     
                  
                  
                     
                        EN 13986
                     
                  
                  
                     
                        B'mudullun u buvett 8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Pannelli tal-injam mastizz
                     
                  
                  
                     
                        EN 13986
                     
                  
                  
                     
                        B'mudullun u buvett 8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Pannelli tal-injam mastizz
                     
                  
                  
                     
                        EN 13986
                     
                  
                  
                     
                        B'mudullun u buvett 9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Pannelli u kisi tal-injam mastizz
                     
                  
                  
                     
                        EN 14915
                     
                  
                  
                     
                        B'mudullun u buvett 10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 10 4)
                     
                  
               
                     
                        Pannelli u kisi tal-injam mastizz
                     
                  
                  
                     
                        EN 14915
                     
                  
                  
                     
                        B'mudullun u buvett 10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Pannelli u kisi tal-injam mastizz
                     
                  
                  
                     
                        EN 14915
                     
                  
                  
                     
                        B'mudullun u buvett 11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Klassi kif stipulata fid-Deċiżjoni 2000/367/KE.
            
            
               2)
                     Armat direttament fuq kull sostrat mingħajr vojt taħtu.
            
            
               3)
                     Minċotti bi truf kwadri jew bi profil tal-mudullun u l-buvett u bl-istess ħxuna tal-prodott tal-injam u mingħajr vojt.
            
            
               4)
                     K1 10 għas-sustrati ≥ 300 kg/m3
            
            
               5)
                     Taċċ tul minimu ta’ 40 mm u spazjar massimu ta' 100 mm
            
            
               6)
                     Viti b'tul minimu ta' 30 mm u bi spazjar massimu ta' 200 mm
            
            
               7)
                     Viti b'tul minimu ta' 30 mm u bi spazjar massimu ta' 150 mm
            
            
               8)
                     Viti b'tul minimu ta' 50 mm u bi spazjar massimu ta' 200 mm
            
            
               9)
                     Viti b'tul minimu ta' 75 mm u bi spazjar massimu ta' 200 mm
            
            
               10)
                     Musmar b'tul minimu ta’ 60 mm u spazjar massimu ta' 600 mm
            
            
               11)
                     Imsiemer b'tul minimu ta' 50 mm (f'kull saff) u bi spazjar massimu ta' 600 mm
            
            
               12)
                     Iż-żewġ saffi jiġu mmuntati bid-direzzjoni lonġitudinali tas-saffi tkun perpendikolari ma' xulxin.